
         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 6ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 73/2024
Στην Λευκάδα σήμερα  στις 5 του μηνός Μαρτίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4486/1.3.2024 (ΟΡΘΗ ΕΠΑΝΑΛΗΨΗ) έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	Καραγιάννης Αθανάσιος

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Κωνσταντινίδη Σεβαστή
	4
	

	5
	Καλός Χαράλαμπος
	5
	

	6
	Σέρβος Κων/νος (αναπλ.)
	6
	

	7
	
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκε το 7 θέμα της Η.Δ. μετά το 5ο θέμα της Η.Δ.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.
ΘΕΜΑ 1ο Εκτός Ημερήσιας Διάταξης: Απόφαση Δ.Ε. για έγκριση μελέτης και τευχών δημοπράτησης του έργου: ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ.


Εισηγήτρια: Σεβαστή Κωνσταντινίδη, Αντιδήμαρχος
Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα, που αφορά στην έγκριση μελέτης και τευχών δημοπράτησης του έργου: ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ,  το οποίο πρέπει να συζητηθεί κατά προτεραιότητα. 
Η Δ.Ε. αφού έλαβε υπόψη της

· την εισήγηση του προέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
· την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος που αφορά στην έγκριση μελέτης και τευχών δημοπράτησης του έργου: «ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ».»
Στη συνέχεια ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κ. Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:

Το αντικείμενο της μελέτης αυτής είναι ο σχεδιασμός των τεχνικών έργων για την θωράκιση του νότιου τμήματος της ακτής του Αγ. Ιωάννη Λευκάδας. 

Η δράση των κυματισμών και των κυματογενών ρευμάτων, σε συνδυασμό πιθανόν με τις κλιματικές μεταβολές και τις ανθρώπινες παρεμβάσεις είχε σαν αποτέλεσμα, κατά τη διάρκεια κυρίως των τελευταίων ετών, την εμφάνιση έντονων φαινόμενων διάβρωσης στην ακτή του Αγ. Ιωάννη, καθώς και πρόκλησης καταστροφών στον παραλιακό δρόμο.

Η Ακτομηχανική Μελέτη που προηγήθηκε ('ΑΚΤΟΜΗΧΑΝΙΚΗ ΜΕΛΕΤΗ ΓΙΑ ΤΗΝ ΠΕΡΙΟΧΗ ΑΓ. ΙΩΑΝΝΗ Δ.Ε. ΛΕΥΚΑΔΑΣ', Τσιάρας, 2015) πρότεινε την αντιμετώπιση της διάβρωσης με τη εφαρμογή της μεθόδου της τεχνητής ανάπλασης ακτής (τεχνητή τροφοδοσία άμμου) σε συνδυασμό με την κατασκευή τριών ύφαλων κυματοθραυστών παράλληλα στην ακτή. 

Ωστόσο  λόγω των πρόσφατων καταστροφών στον παραλιακό δρόμο, θα πρέπει να γίνει άμεσα η προστασία - θωράκιση του νότιου τμήματος της ακτής. 

2. ΣΤΟΙΧΕΙΑ ΠΕΡΙΟΧΗΣ

Η περιοχή μελέτης βρίσκεται στο Βόρειο - Βορειοδυτικό τμήμα της Λευκάδας, στο Ιόνιο Πέλαγος (Σχήμα 2.1.). 

Σχήμα 2.1. Νήσος Λευκάδα και περιοχή μελέτης Ακτής Αγ. Ιωάννη (από το Google Earth).
Η ακτή έχει μήκος περίπου 3 km,  Δ-ΔΒΔ προσανατολισμό και αναπτύσσεται κατά μήκος ενός παραλιακού φράγματος το οποίο δημιουργεί μια λιμνοθάλασσα προς την πλευρά της χέρσου. Η ακτή ορίζεται Νότια από το ακρωτήριο του Αγ. Ιωάννη και Βόρεια από το ακρωτήριο της Γυράπετρας. Η παραλία είναι εκτεθειμένη σε Β, ΒΔ, ΝΔ και Δ κυματισμούς. 

Τα τοπογραφικά και βυθομετρικά στοιχεία για τη μελέτη ελήφθησαν από  χάρτη της Υδρογραφικής Υπηρεσίας και από την τοπογραφική/βυθομετρική μελέτη της ομάδας έρευνας του Πανεπιστημίου Αθηνών Υ.ΠΕ.ΧΩ.Δ.Ε. (2009), του ΕΛ.ΚΕ.Θ.Ε. (ΕΛ.ΚΕ.Θ.Ε., 2006) καθώς και από επιτόπου μετρήσεις.
Για την αποκατάσταση λοιπόν της ακτής και γενικότερα της οδού πρόσβασης προβλέπονται να γίνουν  εργασίες κατασκευής τοίχου αντιστήριξης σύμφωνα με την προβλεπόμενη διατομή από την  ακτομηχανική μελέτη. 
Συγκεκριμένα πρόκειται να γίνουν οι εξής εργασίες:

· εκσκαφές και καθαρισμός  της ακτής προκειμένου να κατασκευασθεί η βάση εδρασης του τοιχείου.

· Προμήθεια και διαστρωση γεωυφάσματος.

· Κατασκευή επιχώματος. 

· Προμήθεια  και διαστρωση σκυροδέματος.

· Κατασκευή τοιχου αντιστήριξης.

· Θωράκιση τοίχου με φυσικούς ογκόλιθους.

· Αποκατάσταση οδοστρώματος με χρήση οδοστρωσίας και ασφαλτικών.

Η δαπάνη που απαιτείται είναι 555.199,99 € συμπεριλαμβανομένου ΦΠΑ.

Ισχύουσες διατάξεις:

·  Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ) καθώς και τις διατάξεις του Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους το μείς της άμυνας και της ασφάλειας και άλλες διατά εις για την ανάπτυξη, τις υποδομές και την υγεία.
· Άρθρα 9&26 του Ν.5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή  και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών».

Εισηγούμαι την έγκριση  της μελέτης και των τευχών δημοπράτησης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 555.199,99 Ευρώ με τον Φ.Π.Α. 

Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.»
Ακολούθησε συζήτηση και τοποθετήσεις των μελών της Δ.Ε.

Ο κ. Καλός Χαράλαμπος, είπε τα εξής: Να γίνει αναφορά στην επικαιροποιημένη μελέτη και να βεβαιωθούμε ότι τα λεφτά τα έχουμε και όχι, θα τα έχουμε.

Η κα Κωνσταντινίδη Σεβαστή, είπε: Είναι η αρχική απόφαση. Θα σταλεί στο Υπουργείο και έως να έχουμε όλες τις αδειοδοτήσεις που χρειάζονται θα υπάρχει και η χρηματοδότηση, αλλιώς θα βρούμε τρόπο να χρηματοδοτήσουμε το έργο.

Ο Δήμαρχος, Δρ. Ξενοφών Ν. Βεργίνης, Πρόεδρος της Δ.Ε. είπε: Το έργο που θα γίνει εκεί δεν ολοκληρώνεται με το ποσό αυτό. Η μελέτη του Πανεπιστημίου δεν μπορεί να εφαρμοστεί τώρα στην περιοχή. Συμφωνήσαμε με τον κ. Αντιπεριφερειάρχη και την Κτηματική υπηρεσία, να πάμε με αυτό τον τρόπο.

Ο κ. Καλός Χαράλαμπος είπε ότι πρέπει να διορθωθεί η χρηματοδότηση του έργου.

Ο Δήμαρχος, Δρ. Ξενοφών Ν. Βεργίνης, Πρόεδρος της Δ.Ε. στη συνέχεια είπε: Είχε τελειώσει η προθεσμία της χρηματοδότησης. Διασφαλίσαμε την χρηματοδότηση και πιστεύω ότι θα παραμείνουν αυτά τα χρήματα, διότι μας δόθηκε ένας μήνας παράταση. Να μην δημιουργούμε θέμα αυτή τη στιγμή.

Δεν ξέρω αν είναι υποχρεωτικό να αναφερθεί η επικαιροποιημένη μελέτη.

Ο κ. Καλός Χαράλαμπος στη συνέχεια είπε ότι ψηφίζει θετικά με την υποσημείωση ότι υπάρχει ζήτημα χρηματοδότησης με τον συγκεκριμένο Κ.Α.

Ο κ. Σέρβος Κων/νος, είπε ότι ψηφίζει με κάθε επιφύλαξη.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ

Την έγκριση  της μελέτης και των τευχών δημοπράτησης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 555.199,99 Ευρώ με τον Φ.Π.Α. του έργου: «ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ».
Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων


Η απόφαση αυτή πήρε αύξοντα αριθμό: 73/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image3.png]

